σεξτος σωτιδιος στραβων λιβουσκιδιανος πρεσβευτης τιβεριου καισαρος σεβαστου αντιστρατηγος λεγει εστιν μεν αδικον το ακρειβεστατα ησφαλισμενον υπο των σεβαστων του μεν θεων του δε αυτοκρατορων μεγειστου εμε διαταγματι επισφεινγειν επει δε η τινων πλεονεξια την παραυτικα εκδικιαν αιτει κατα πολιν και κωμην εταξα κανονα των υπηρεσιων ον τηρησω ου μονον δι εμαυτου αλλα εαν δεη και την του σωτηρος σεβαστου δεδωκοτως μοι περι τουτων εντολ[ας] προσπαραλαβων θειοτητα. σαγαλασσεις λειτουργειν δει μεχρι δεκα καρρων εως κορμασων και κονανης νωτοφοροις δε ισοις επι τω λαμβανειν υπερ μεν καρρου κατα σχοινον ασσαρια δεκα υπερ δε νωτοφορου κατα σχοινον ασσαρια τεσσαρα υπερ δε ονου κατα σχοινον ασσαρια δυο η ει προκρεινουσιν χαλκον διδοναι τοις υπηρετουσιν εξ αλλων τοπων προσθετωσαν αυτοις οσον αυτοι υπηρετουντες εμελλον λαμβανειν ου πασιν δε τοις βουλομενοις την τοιαυτην υπηρεσιαν παρεχεσθαι δικαιον εστιν αλλα τω του σεβαστου επιτροπω και τω υιωι αυτου μεχρι καρρων δεκα η νωτοφορων εις λογον ενος καρρου τριων η ονων εις ενος ημιονου λογον δυειν οις υπο τον αυτον καιρον χρησονται αποδιδοντες τον ωρισμενον μισθον επι τουτοις και τοις στρατευομενοις και τοις διπλωματα εχουσιν και τοις εξ αλλων επαρχειων διοδευουσιν εξ ων τοις μεν συνκλητικοις ου πλειονα των δεκα ζευκτων η υπερ ενος τρεις ημιονους η υπερ ενος ημιονου δυο ονους αποδιδουσιν τον ωρισμενον μισθον παραστησαι ανανκην εξουσιν τοις δε ιππικης ταξεως εαν τις εν ταις του σεβαστου χρη[αις] η καρρων τριων η εις τον εκαστου λογον ημιονων τριων η ονων εξ επι τη ιδι[α]ι αιρεσει εκατονταρχη καρρον η νωτοφορους τρις η υπερ εκαστου ονους δυο [τοις] τον μισθον διδουσιν εαν δε τις τουτοις μη αρκηται τα λοιπα μισθωσε[ται παρ]α των βουλομενων. τοις σειτον η αλλο τι τοιουτο επ εμπορια η χρησει διακομιζουσιν υπηρετεισ[θ]αι ου βουλομαι υπερ ιδιων η απελευθερικων η δουλικων κτηνων λαμβανεσθαι τι αποδοκιμαζω. σταθμον πασιν τοις τε μεθ ημων και τοις στρατευομενοις εν πασαις επαρχειαις και τοις του σεβαστου απελευθεροις και δουλοις και τοις κτηνεσιν αυτων αμισθον παρασχεθηναι δει ταλ λα δε ---ρν----- νπαρασ--οντων.
Pisid. — Sagalassos (Ağlasun), fd. nr. Burdur — ca. 13-15 AD — JRS 66 (1976) 106-131
 ca. 13-15 AD 